
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5443 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση υπερωριακής απασχόλησης Ληξιάρ- 
χων και Πρακτικογράφου του Δημοτικού Συμ¬ 
βουλίου του Δήμου Αρχανών-Αστερουσίων για 
το έτος 2019. 

2 

Τροποποίηση της αριθ. 31637/7-12-2015 (ΦΕΚ 
2725/Β72015) απόφασης όπως τροποποιήθηκε 
με τις αριθ. 2387/15-2-2017 (ΦΕΚ 608/Β72017) και 
αριθ. 15210/16-8-2017 (ΦΕΚ 2978/Β72017) όμοι¬ 
ες αποφάσεις, σχετικά με την τροποποίηση του 
ΟΕΥ του Δήμου Καβάλας. 

3 

Καθιέρωση υπερωριακής απογευματινής απα¬ 
σχόλησης με αμοιβή πέρα από το κανονικό ωρά¬ 
ριο σε υπαλλήλους διαφόρων υπηρεσιών του Δή¬ 
μου Σερρών. 

4 

Καθιέρωση υπερωριακής απογευματινής απα¬ 
σχόλησης με αμοιβή πέρα από το κανονικό ωρά¬ 
ριο σε υπαλλήλους του Δήμου Σερρών για την 
αντιμετώπιση εκτάκτων ή επειγουσών υπηρεσια¬ 
κών αναγκών (ΠΣΕΑ). 

5 

Ένταξη του Εργαστηρίου Ενεργειακών και Φωτο- 
βολταϊκών Συστη μάτων στον ΤομέαΒτουΤμή ματος 
Ηλεκτρολόγων Μηχανικών Τ.Ε. της Σχολής Τεχνολο¬ 
γικών Εφαρμογών του ΤΕΙ Κρήτης και αντικατάστα¬ 
ση του Εσωτερικού Κανονισμού Λειτουργίας του. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση σφάλματος στην 482/27222/26-09-2018 

απόφαση Δημάρχου Σπάτων- Αρτέμιδος που δη- 
μοσιεύθηκε στο ΦΕΚ 4910/Β702-11 -2018. 


ΑΠΟΦΑΣΕΙΣ 

Αριθμ. απόφ. 1171 (1) 

Καθιέρωση υπερωριακής απασχόλησης Ληξιάρ- 
χων και Πρακτικογράφου του Δημοτικού Συμ¬ 
βουλίου του Δήμου Αρχανών-Αστερουσίων για 
το έτος 2019. 

Ο ΔΗΜΑΡΧΟΣ ΑΡΧΑΝΩΝ - ΑΣΤΕΡΟΥΣΙΩΝ 

Έχοντας υπόψη: 

Ι.Τις διατάξεις της παρ.1 του άρθρου 58 του ν.3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης Πρόγραμμα Καλλικράτης». 

2. Τις διατάξεις των παρ.2 και 3 του άρθρου 48 και των 
άρθρων 10 και 49 του ν.3584/2007 «Κώδικας Κατάστα¬ 
σης Δημοτικών και Κοινοτικών Υπαλλήλων». 

3. Τις διατάξεις του άρθρου 20 του ν.4354/2015 (ΦΕΚ 
176/16-12-2015 τεύχος Α') «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής των συμφωνίας δημο¬ 
σιονομικών στόχων και διαρθρωτικών μεταρρυθμίσεων». 

4. Τις διατάξειςτης παρ. 10 του άρθρου 12 του ν. 2503/1997. 

5. Την υπ'αριθ. 2/31029/ΔΕΠ/6-5-2016 Εγκύκλιο του 
Γενικού Λογιστηρίου του Κράτους «Παροχή οδηγιών 
για την εφαρμογή των διατάξεων του Κεφαλαίου Β του 
ν. 4354/2015 (176/Α') "Μισθολογικές ρυθμίσεις των υπαλ¬ 
λήλων του Δημοσίου, των Οργανισμών Τοπικής Αυτο¬ 
διοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.), καθώς καιτωνΔ.Ε.Κ.Ο. του κεφ. Α'του 
ν.3429/2005 (Α'314) και άλλες μισθολογικές διατάξεις"». 

6. Την 17111/8-12-2014 απόφαση του Γ.Γ. Αποκεντρω¬ 
μένης Διοίκησης Κρήτης (ΦΕΚ 3495/τ.Β'/29-12-2014) 
«περί ανάθεσης ληξιαρχικών καθηκόντων στο Δήμο 
Αρχανών-Αστερουσίων». 

7. Την απόφαση 17507/8-1 -201 8τηςΣυντονίστριαςτης 
Αποκεντρωμένης Διοίκησης Κρήτης περί τροποποίησης 
της 17111 /8-12-2014 απόφασης περί ανάθεσης ληξιαρχι¬ 
κών καθηκόντων στο Δήμο, ως προς την παράγραφο (γ) 
αυτής, και το ΦΕΚ104/23-01 -2018 ΦΕΚ τεύχος δεύτερο, 
στο οποίο δημοσιεύθηκε. 

8. Από την απόφαση αυτή προκαλείται δαπάνη ύψους 
6.000,00 ευρώ που θα βαρύνει τους Κ.Α. 10-6012.002, 
10-6012.003, 10-6051.001 και 10-6051.002 του Προϋ¬ 
πολογισμού του Δήμου Οικονομικού έτους 2019, απο¬ 
φασίζουμε: 

1) Εγκρίνουμε την καθιέρωση εργασίας με αμοιβή 
για την τήρηση των πρακτικών των συνεδριάσεων του 
Δημοτικού Συμβουλίου του Δήμου για το έτος 2019 για 
ένα (1) υπάλληλο ο οποίος πέραν από το υποχρεωτικό 
ωράριο εργασίας του τηρεί τα πρακτικά συνεδριάσεων. 

2) Εγκρίνουμε την καθιέρωση εργασίας με αμοιβή για 
την εκτέλεση της υπηρεσίας του Ληξιαρχείου για το έτος 
2019, για τρεις (3) υπαλλήλους οι οποίοι πέραν από το 
υποχρεωτικό ωράριο εργασίας τους εκτελούν και την 
υπηρεσία του Ληξιαρχείου. 

Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, χωρίς να 
υπάρχει η δυνατότητα αυξομείωσης μεταξύ των δύο 
εξαμήνων μέσα στο έτος, για απογευματινή υπερωρι- 
ακή εργασία μέχρι εκατόν είκοσι (120) ανά υπάλληλο 
το εξάμηνο. 

Η ωριαία αμοιβή είναι ίση με εκείνη που καταβάλλεται 
κάθε φορά στους δημοσίους υπαλλήλους όπως ορίζεται 
στο άρθρο 20 του ν. 4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πεζά, 8 Νοεμβρίου 2018 

Ο Δήμαρχος 

ΕΜΜΑΝΟΥΗΛ ΚΟΚΟΣΑΛΗΣ 


Αριθμ. 20931 _ (2) 

Τροποποίηση της αριθ. 31637/7-12-2015 (ΦΕΚ 
2725/Β72015) απόφασης όπως τροποποιήθηκε 
με τις αριθ. 2387/15-2-2017 (ΦΕΚ 608/Β72017) 
και αριθ. 15210/16-8-2017 (ΦΕΚ 2978/Β72017) 
όμοιες αποφάσεις, σχετικά με την τροποποίηση 
του ΟΕΥ του Δήμου Καβάλας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 65, 97 και 280 του 
ν.3852/2010 (ΦΕΚ 87/Α72010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης» και του άρθ. 54 του ν.4178/2013, 
όπως ισχύουν. 

2. Τις διατάξεις των άρθ. 116,278 του ν.4555/2018 (ΦΕΚ 
133/Α719-7-2018) «Πρόγραμμα Κλεισθένης I» και την 
αριθ. 42203/εγκ.27/13-8-2018 εγκύκλιο του Υπουργείου 
Εσωτερικών. 


3. Τις διατάξεις των άρθρων 28 και 28Ατου ν.4325/2015 
(ΦΕΚ 47/Α72015), καθώς και την υπ' αριθ. πρωτ. 14138/ 
15-05-2017 απόφαση του Υπουργού Εσωτερικών (ΦΕΚ 
250/Υ.Ο.Δ.Δ./2017) για το διορισμό του Συντονιστή. 

4. Τις διατάξεις του αρθ. 149 του ν.3463/2006 (ΦΕΚ 
114/Α72006) «Κύρωση του Κώδικα Δήμων και Κοινοτή¬ 
των», όπως ισχύουν. 

5. Τις διατάξεις του αρθ. 10 του ν.3584/2007 (ΦΕΚ 143/ 
Α72007) «Περί κυρώσεωςτου Κώδικα Καταστάσεως Δη¬ 
μοτικών και Κοινοτικών Υπαλλήλων», όπως ισχύουν. 

6. Τις διατάξεις της παρ. 5 του άρθ. 3 του ν.4440/2016, 
του άρθ. 81 του ν.4172/2013 και το αριθ. 41669/9-8-2018 
έγγραφο του Υπουργείου Εσωτερικών. 

7. Τ ις διατάξεις του άρθ. 24 του π.δ. 142/2010 «Οργα¬ 
νισμός της Αποκεντρωμένης Διοίκησης Μακεδονίας- 
Θράκης» (ΦΕΚ 235/Α72010), όπως τροποποιήθηκε με το 
άρθ. 79 του ν. 4182/2013, (ΦΕΚ 185/Α72013). 

8. Τις διατάξεις του αρθ.90του Κώδικα της Νομοθεσί¬ 
ας για την κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α72005) «Κωδικοποίηση της νομοθεσίας για την κυ¬ 
βέρνηση και τα κυβερνητικά όργανα». 

9. Την αριθμ. 31637/7-12-2015 (ΦΕΚ 2725/Β72015) 
απόφαση όπως τροποποιήθηκε με τις αριθ. 2387/ 

15- 2-2017 (ΦΕΚ 608/Β72017) και αριθ. 15210/16-8-2017 
(ΦΕΚ 2978/Β72017) όμοιες αποφάσεις, που αφορούν την 
τροποποίηση του ΟΕΥ του Δήμου Καβάλας. 

10. Το αριθ. 31506/21-9-2018 έγγραφο του Δήμου Κα¬ 
βάλας με το οποίο έχει υποβληθεί στην υπηρεσία η αριθ. 
663/2018 απόφαση του Δημοτικού του Συμβουλίου που 
αφορά την έγκριση τροποποίησης του ΟΕΥ του. 

11. Τη γνωμοδότηση του Υπηρεσιακού Συμβουλίου 
Υπαλλήλων ΟΤΑ Ν.Καβάλας όπως διατυπώθηκε στο αριθ. 
8/12-10-2018 (θέμα 29ο) πρακτικό του, αποφασίζουμε: 

Τροποποιούμε την αριθ. 31637/7-12-2015 (ΦΕΚ 
2725/Β72015) απόφαση όπως τροποποιήθηκε με τις 
αριθ. 2387/15-2-2017 (ΦΕΚ 608/Β72017) και αριθ. 15210/ 

16- 8-2017 (ΦΕΚ 2978/Β72017) όμοιες αποφάσεις, σχε¬ 
τικά με την τροποποίηση του ΟΕΥ του Δήμου Καβάλας 
και στο άρθρο 28 στην ΚΑΤΗΓΟΡΙΑ ΔΕ προστίθεται μία 
(1) θέση ΔΕ23 Δημοτικής Αστυνομίας καθώς και στο 
ακροτελεύτιο άρθρο προστίθεται ως εξής: 

ΑΡΘΡΟ 28 

ΔΙΑΤΗΡΟΥΜΕΝΕΣ ΚΕΝΕΣ ΟΡΓΑΝΙΚΕΣ ΘΕΣΕΙΣ 

ΜΕ ΣΧΕΣΗ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΔΕ 

7. ΔΕ 23 ΔΗΜΟΤΙΚΗΣ ΑΣΤΥΝΟΜΙΑΣ 

ΣΥΝΟΛΟΔΕ 15 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Στον προϋπολογισμό του Δήμου Καβάλας έτους 2018 
υπάρχει υπόλοιπο εγγεγραμμένης πίστωσης στους πα¬ 
ρακάτω Κ.Α.: 

Κ.Α. 50.6011 «Τακτικές αποδοχές εργαζομένων (περι¬ 
λαμβάνεται βασικός μισθός, δώρο εορτών, γενικά και 
ειδικά τακτικά επιδόματα)», ποσό 98.119,13 €. 

Κ.Α. 50.6051.0001 «Εργοδοτικές εισφορές ΤΑΔΚΥΤΕΑ- 
ΔΥ προσωπικού με σύμβαση Δημοσίου Δικαίου», ποσό 
3.291,83 €. 

Κ.Α. 50.6051.0002 «Εργοδοτικές εισφορές ΟΠΑΔΤΥΔ- 
ΚΥ προσωπικό με σύμβαση Δημοσίου Δικαίου», ποσό 
3.261,99 €. 

Κ.Α. 50.6051.0003 «Εργοδοτικές εισφορές υπέρ σύ¬ 
νταξης προσωπικού με σύμβαση Δημοσίου Δικαίου», 
ποσό 3.261,99 €. 

Τα παραπάνω ποσά αφορούν και την μισθοδοσία της 
προς μετάταξη υπαλλήλου προς τον Δήμο Καβάλας Πα- 
παδοβασιλάκη Πηνελόπη ως ειδικού ένστολου προσω¬ 
πικού κλάδου ΔΕ23 Δημοτικής Αστυνομίας. 

Ανάλογες πιστώσεις θα προβλεφθούν και στα επόμενα 
έτη. 

Κατά τα λοιπά ισχύει η αριθ. 31637/7-12-2015 (ΦΕΚ 
2725/Β72015) απόφαση όπως τροποποιήθηκε με τις 
αριθ. 2387/15-2-2017 (ΦΕΚ 608/Β72017) και αριθ. 15210/ 
16-8-2017 (ΦΕΚ 2978/Β72017) όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 8 Νοεμβρίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. αποφ. 709 (3) 

Καθιέρωση υπερωριακής απογευματινής απα¬ 
σχόλησης με αμοιβή πέρα από το κανονικό ωρά¬ 
ριο σε υπαλλήλους διαφόρων υπηρεσιών του Δή¬ 
μου Σερρών. 

Ο ΔΗΜΑΡΧΟΣ ΣΕΡΡΩΝ 

Έχοντας υπόψη: 

1. Τις διατάξεις του άρθρου 48 και 176 του ν.3584/2007 
«Κύρωση του Κώδικα Κατάστασης Δημοτικών και Κοινο¬ 
τικών Υπαλλήλων» (ΦΕΚ 143/28-6-2007) τεύχος Α'. 

2. Τις διατάξεις του άρθρου 58 του ν.3852/2010 «Νέα 
Αρχιτεκτονική της Αυτ/σης και της Αποκεντρωμένης Δι- 
οίκησης-Πρόγραμμα Καλλικράτης». 

3. Την αρ. 34273/5-11-2018 γνωστοποίηση απουσίας 
Δημάρχου. 

4. Τις διατάξεις του άρθρου 20 του ν.4354/2015 (ΦΕΚ 
176/τ.Α') «Αποζημίωση για εργασία καθ' υπέρβαση του 
υποχρεωτικού ωραρίου -Αποζημίωση για εργασία προς 
συμπλήρωση του υποχρεωτικού ωραρίου». 

5. Την αριθ. 2/31029/ΔΕΠ/6-5-2016 εγκύκλιο του 
Υπουργείου Οικονομικών «Παροχή οδηγιών για την 
εφαρμογή των διατάξεων του κεφαλαίου Β'του ν.4354/ 
2015(ΦΕΚ 176/Α')» σύμφωνα με την οποία οι ώρες 
απογευματινής υπερωριακής εργασίας δεν μπορεί να 
υπερβαίνουν τις εκατόν είκοσι (120) ανά υπάλληλο το 
εξάμηνο και για τις Κυριακές και εξαιρέσιμες ημέρες δεν 
μπορεί να υπερβαίνουν τις ενενήντα έξι (96) ανά υπάλ¬ 
ληλο το εξάμηνο. 


6. Τις διατάξεις του ν. 3852/2010 του Καλλικράτη στο 
κεφάλαιο ΣΤ' Μεταβιβαζόμενες Αρμοδιότητες στους 
Δήμους και στο άρθρο 94 «Πρόσθετες αρμοδιότητες 
δήμων» έχουν μεταβιβαστεί δεκάδες αν όχι εκατοντάδες 
νέες αρμοδιότητες χωρίς την μεταφορά του αναγκαίου 
προσωπικού. 

7. Την μείωση κατά 33,92% του υπαλληλικού προσω¬ 
πικού του Δήμου από την σύσταση του νέου Καλλικρα- 
τικού Δήμου ήτοι: από 516 υπαλλήλους στις 1-1-2011 
σε 341 σήμερα {δηλαδή αποχώρησαν λόγω συνταξιο- 
δότησης, διαθεσιμότητας-κινητικότητας-απολύσεων, 
(συνολικά 175 υπάλληλοι)}. 

8. Με τις διατάξεις της παραγράφου 2 του άρθρου 37 
του ν. 3986/2011 «από την 1 η Ιανουάριου 2011 και μέχρι 
την 31 η Δεκεμβρίου 2016, ο αριθμός των ετήσιων προ¬ 
σλήψεων και διορισμών του μόνιμου προσωπικού και 
του προσωπικού με σχέση εργασίας ιδιωτικού δικαίου 
αορίστου χρόνου στους φορείς της παρ. 1 του άρθρου 
1 του ν. 3812/2009 δεν μπορεί να είναι μεγαλύτερος συ¬ 
νολικά από το λόγο ένα προς πέντε (μία πρόσληψη ανά 
πέντε αποχωρήσεις), στο σύνολο των φορέων». Επίσης 
με τις διατάξεις του άρθρου πρώτου περίπτ. 3 υποπαρ. 
ΣΤ1 του ν. 4093/2012 οι προσλήψεις και οι διορισμοί του 
μόνιμου προσωπικού και του προσωπικού με σχέση εργα¬ 
σίας ιδιωτικού δικαίου αορίστου χρόνου των κατηγοριών 
ΥΕ και ΔΕ, όλων των κλάδων και ειδικοτήτων, των ΟΤΑ Α' 
και Β' βαθμού και των Ν.Π.Ι.Δ. αυτών αναστέλλονται έως 
την 31-12-2016. Επιπρόσθετα σύμφωνα με την πράξη του 
Υπουργικού Συμβουλίου 27 της 29-12-2016 έγινε παρά¬ 
ταση της ισχύος της 33/2006 πράξης τους, με την οποία 
παρατείνεται από την ημερομηνία λήξης της και έως την 
31 η Δεκεμβρίου 2017, καθώς και με την πράξη 25 της 20- 
12-2017 παρατάθηκε έως και 31 Δεκεμβρίου 2018. Συνε¬ 
πώς καθίσταται αδύνατη η πρόσληψη νέου προσωπικού 
προς κάλυψη επιτακτικών αναγκών του Δήμου. 

9. Το γεγονός της έλλειψης προσωπικού και λόγω της 
φύσεωςτων παρεχομένων από το Δήμο υπηρεσιών, πα- 
ρίσταται ανάγκη καθιέρωσης εργασίας με αμοιβή πέρα 
από το κανονικό ωράριο ή κατά τις Κυριακές και εξαιρέ¬ 
σιμες ημέρες (Σάββατα) λόγω πενθημέρου λειτουργίας 
της υπηρεσίας του Δήμου (Γραφείο Τύπου και Δημοσίων 
Σχέσεων) από υπαλλήλους διαφόρων υπηρεσιών του 
Δήμου προκειμένου να ανταποκριθούν στα καθήκοντά 
τους για την οργάνωση και υποστήριξη Εθνικών Επετεί¬ 
ων, εορταστικών και πολιτιστικών εν γένει εκδηλώσε¬ 
ων (κατάθεση στεφάνων Εθνικών και τοπικών εορτών, 
Ανθοκομική Έκθεση, Φωτεινές ημέρες, Διεθνής Έκθεση 
Θεσσαλονίκης, Εεο ΕθεΐίνθΙ κ.λ.π). 

9. Τον προϋπολογισμό του δήμου, οικονομικού 
έτους 2019 στον οποίον έχει προβλεφθεί πίστωση με 
Κ.Α10.6012.001 και την ένδειξη: «Αποζημίωση υπερω- 
ριακής εργασίας και για εξαιρέσιμες ημέρες και νυκτε¬ 
ρινές ώρες και λοιπές πρόσθετες αμοιβές 22.000,00 €, 
αποφασίζουμε: 

1. Καθιερώνουμε αποζημίωση υπερωριακής απογευ¬ 
ματινής απασχόλησης πέρα από το κανονικό ωράριο σε 
υπαλλήλους διαφόρων υπηρεσιών του Δήμου Σερρών 
για την αντιμετώπιση εποχιακών, εκτάκτων ή επειγουσών 
υπηρεσιακών αναγκών με την σημείωση ότι η πέρα από 
το κανονικό ωράριο εργασίας δεν μπορεί να υπερβεί τις 
(120) εκατόν είκοσι ώρες το εξάμηνο ανά υπάλληλο, για 
το χρονικό διάστημα από 1 -1 -2019 έως τις 31 -12-2019 
ως εξής: 


ΚΛΑΔΟΣ/ 

ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΥΠΑΛΛΗΛΩΝ 

ΠΕ 

73 

7 

ΤΕ 

39 

3 

ΔΕ 

125 

7 

ΥΕ 

103 

4 

ΣΥΝΟΛΟ 

340 

21 


2. Η κατάσταση της υπερωριακής απογευματινής 
απασχόλησης πέρα από το κανονικό ωράριο θα υπο¬ 
γράφεται από τον αντίστοιχο προϊστάμενο και αρμόδιο 
Αντιδήμαρχο του υπαλλήλου. 

3. Η αμοιβή για την εν λόγω απασχόληση θα βαρύνει 
τον ΚΑ. 10.6012.001 του προϋπολογισμού του δήμου 
Σερρών που φέρει την ένδειξη: «Αποζημίωση υπερωρι- 
ακής εργασίας και για εξαιρέσιμες ημέρες και νυκτερινές 
ώρες και λοιπές πρόσθετες αμοιβές, ποσού 22.000,00 €». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 6 Νοεμβρίου 2018 

Ο Δήμαρχος κ.α.α. 

Ο Αντιδήμαρχος Έργων, Υποδομών, 

Υπηρεσίας ΔόμησηςΤμήματος Πολιτικής 

Προστασίας και Παλλαϊκής Άμυνας 

ΗΛΙΑΣ ΓΚΟΤΣΗΣ 


Αριθμ. απόφ. 705 (4) 

Καθιέρωση υπερωριακής απογευματινής απα¬ 
σχόλησης με αμοιβή πέρα από το κανονικό ωρά¬ 
ριο σε υπαλλήλους του Δήμου Σερρών για την 
αντιμετώπιση εκτάκτων ή επειγουσών υπηρεσι¬ 
ακών αναγκών (ΠΣΕΑ). 

Ο ΔΗΜΑΡΧΟΣ ΣΕΡΡΩΝ 

Έχοντας υπόψη: 

Ι.Τις διατάξεις του άρθρου 58 του ν.3852/2010 «Νέα 
Αρχιτεκτονική της Αυτ/σης και της Αποκεντρωμένης Δι- 
οίκησης-Πρόγραμμα Καλλικράτης». 

2. Την αρ.34273/5-11-2018 γνωστοποίηση απουσίας 
Δημάρχου. 

3. Τις διατάξεις του άρθρου 48 του ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων» (ΦΕΚ 143/Α'). 

4. Τις διατάξεις του άρθρου 20 του ν.4354/2015 (ΦΕΚ 
176/τ.Α') «Αποζημίωση για εργασία καθ' υπέρβαση του 
υποχρεωτικού ωραρίου - Αποζημίωση για εργασία προς 
συμπλήρωση του υποχρεωτικού ωραρίου». 


5. Την αριθ. 2/1015/ΔΕΠ/5-1 -2016 εγκύκλιο του Υπουρ¬ 
γείου Οικονομικών «Παροχή οδηγιών για την εφαρμογή 
των διατάξεων του κεφαλαίου Β'του ν.4354/2015(ΦΕΚ 
176/Α)» σύμφωνα με την οποία οι ώρες απογευματινής 
υπερωριακής εργασίας δεν μπορεί να υπερβαίνουν τις 
εκατόν είκοσι (120) ανά υπάλληλο ετησίως και για τις 
Κυριακές και εξαιρέσιμες ημέρες δεν μπορεί να υπερβαί¬ 
νουν τις ενενήντα έξι (96) ανά υπάλληλο ετησίως. 

6. Τις διατάξεις του άρθρου 15 του ν.4147/26-04-2013 
περί Κύρωσης της από 31.12.2012 Πράξης Νομοθετι¬ 
κού Περιεχομένου «Ρυθμίσεις κατεπειγόντων θεμάτων 
αρμοδιότητας των Υπουργείων Εσωτερικών, Εργασίας, 
Κοινωνικής Ασφάλισης και Πρόνοιας, Δημοσίας Τάξης 
και Προστασίας του Πολίτη, της Γενικής Γραμματείας της 
Κυβέρνησης και του Υπουργού Επικράτειας» και άλλες 
διατάξεις. 

7. Την ανάγκη καθιερώσεως απογευματινής απα¬ 
σχόλησης με αμοιβή πέρα από το κανονικό ωράριο σε 
υπαλλήλους του Δήμου Σερρών για την αντιμετώπιση 
εκτάκτων ή επειγουσών υπηρεσιακών αναγκών (ΠΣΕΑ). 

δ.Τονπρ/σμότου δήμου οικονομικού έτους 2019 με- 
τον οποίο ψηφίστηκε σε βάροςτου ΚΑ.30.6279.002 με 
την ένδειξη «Δαπάνες για τα ΠΣΕΑ» πίστωση 9.000,00 
ευρώ, αποφασίζουμε: 

1. Καθιερώνουμε αποζημίωση υπερωριακή απογευ¬ 
ματινή απασχόληση πέρα από το κανονικό ωράριο σε 
υπαλλήλους του Δήμου Σερρών για την αντιμετώπιση 
εκτάκτων ή επειγουσών υπηρεσιακών αναγκών (ΠΣΕΑ) 
με την σημείωση ότι η πέρα από το κανονικό ωράριο 
εργασίας δεν μπορεί να υπερβεί τις (120) εκατόν είκοσι 
ώρες το εξάμηνο ανά υπάλληλο, για το χρονικό διάστημα 
από 1-1-2019 έως 31-12-2019 ως εξής: 


ΚΛΑΔΟΣ/ 

ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΥΠΑΛΛΗΛΩΝ 

ΠΕ 

73 

33 

ΤΕ 

39 

26 

ΔΕ 

125 

78 

ΥΕ 

103 

57 

ΣΥΝΟΛΟ 

340 

194 


2. Η κατάσταση της υπερωριακής απογευματινής απα¬ 
σχόλησης πέρα από το κανονικό ωράριο θα υπογράφε¬ 
ται από τον προϊστάμενο της πολιτικής προστασίας και 
τον υπεύθυνο Αντιδήμαρχο. 

3. Η αμοιβή για την εν λόγω απασχόληση θα βαρύνει 
τον ΚΑ. 30.6279.002 του προϋπολογισμού του δήμου 
Σερρών που φέρει την ένδειξη: «Δαπάνες για τα ΠΣΕΑ» 
πίστωσης ύψους 9.000,00 €». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 6 Νοεμβρίου 2018 

Ο Δήμαρχος κ.α.α. 

Ο Αντιδήμαρχος Έργων, Υποδομών, 

Υπηρεσίας ΔόμησηςΤμήματος Πολιτικής 

Προστασίας και Παλλαϊκής Άμυνας 

ΗΛΙΑΣ ΓΚΟΤΣΗΣ 

Αριθμ. 8623/Φ20 (5) 

Ένταξη του Εργαστηρίου Ενεργειακών και Φωτο- 
βολταϊκών Συστημάτων στον Τομέα Β του Τμή¬ 
ματος Ηλεκτρολόγων Μηχανικών Τ.Ε. της Σχολής 
Τεχνολογικών Εφαρμογών του ΤΕΙ Κρήτης και αντι¬ 
κατάσταση του Εσωτερικού Κανονισμού Λειτουρ¬ 
γίας του. 

Ο ΠΡΥΤΑΝΗΣΤΟΥΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (Τ.Ε.Ι.) ΚΡΗΤΗΣ 

Έχοντας υπόψη: 

1. Τις διατάξεις του ν. 4009/2011 (ΑΊ 95), όπως έχουν 
τροποποιηθεί και ισχύουν. 

2. Τις διατάξεις των άρθρων 1, 2, 9, 13, 15, 18, 26 και 
28 του ν. 4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις». 

3. Την με αριθ. 7826/Φ20/27.12.2017 απόφαση του 
Πρύτανη του ΤΕΙ Κρήτης με θέμα: «Συγκρότηση της Συ¬ 
γκλήτου του ΤΕΙ Κρήτης», όπως έχει τροποποιηθεί έως 
σήμερα. 

4. Τις διατάξεις του άρθρου 96 του ν. 4310/2014, (Α' 
258) «Έρευνα,Τεχνολογική Ανάπτυξη και Καινοτομία και 
άλλες διατάξεις» όπως έχει αντικατασταθεί από το άρθρο 
60 του ν. 4386/2016, (Α' 83) «Ρυθμίσεις για την έρευνα 
και άλλες διατάξεις». 

5. Την με αριθ. 5376/Φ120/03-11-2015 (ΦΕΚ 2461/ 
τ. Β/16-11-2015) απόφαση του Προέδρου του ΤΕΙ Κρήτης 
με θέμα «Θεσμοθέτηση Ερευνητικών Εργαστηρίων του 
ΤΕΙ Κρήτης». 

6. Την απόφαση της Γενικής Συνέλευσης του Τομέα Β 
«Μαθημάτων Ειδικότητας» του Τμήματος Ηλεκτρολόγων 
Μηχανικών ΤΕ της Σχολής Τεχνολογικών Εφαρμογών, 
στη συνεδρίαση με αρ. πράξης 101/Θ1/16-10-2018. 

7. Την απόφαση της Κοσμητείας της Σχολής Τεχνολο¬ 
γικών Εφαρμογών στη συνεδρίαση με αρ. πράξης 569/ 
Θ6/19-10-2018 με θέμα «Μετακίνηση-Ένταξη Εργαστη¬ 
ρίου». 

8. Την απόφαση της Συγκλήτου στη συνεδρίαση με 
αρ. πράξης 193/Θ6/25-10-2018 με θέμα «Μετακίνηση - 
Ένταξη Εργαστηρίου και τροποποίηση του Εσωτερικού 
Κανονισμού». 

9. Το γεγονός ότι δεν έχει εκδοθεί ο Οργανισμός του 
Ιδρύματος. 

10. Την με αριθ. 206997/Ζ1/27-11-2017 πράξη του 
Υπουργού Παιδείας, Έρευνας και Θρησκευμάτων (ΦΕΚ 
633/τ. Υ.Θ.Δ.Δ./30-11 -2017) με την οποία διαπιστώθηκε 
η εκλογή Πρύτανη και τεσσάρων (4) Αντιπρυτάνεων του 
ΤΕΙ Κρήτης. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος ούτε σε βάρος του κρα¬ 
τικού προϋπολογισμού, αποφασίζει: 

Ι.Τη μετακίνηση του Εργαστηρίου Ενεργειακών και 
Φωτοβολταϊκών Συστημάτων από τη Σχολή Τεχνολογι¬ 
κών Εφαρμογών και την ένταξή του στον Τομέα Β «Μα¬ 
θημάτων Ειδικότητας» του Τμήματος Ηλεκτρολόγων 
Μηχανικών ΤΕ της ίδιας Σχολής. 


2. Την αντικατάσταση του Εσωτερικού Κανονισμού 
Λειτουργίας του, σε ό,τι αφορά το ανωτέρω εργαστήριο, 
ως ακολούθως: 

Άρθρο 1 

Ιδρυση - Τίτλος Εργαστηρίου - Αντικείμενο 

Το Εργαστήριο με τίτλο «Εργαστήριο Ενεργειακών 
και Φωτοβολταϊκών Συστημάτων» που ιδρύθηκε με 
την με αριθ. 5376/Φ120/03-11-2015 (ΦΕΚ 2461/τ.Β7 
16-11-2015) απόφαση του Προέδρου του ΤΕΙ Κρήτης 
ως Εργαστήριο της Σχολής Τεχνολογικών Εφαρμογών 
(ΣΤΕΦ) εντάσσεται και αποτελεί πλέον Εργαστήριο του 
Τομέα Β «Μαθημάτων Ειδικότητας» του Τμήματος Ηλε¬ 
κτρολόγων Μηχανικών ΤΕ της Σχολής Τεχνολογικών 
Εφαρμογών, και εξυπηρετεί τις ερευνητικές και εκπαι¬ 
δευτικές ανάγκες στα γνωστικά πεδία των: 

α) Ενεργειακών Ηλεκτρικών Συστημάτων. Συγκεκριμέ¬ 
να, ηλεκτρικές εγκαταστάσεις χαμηλής, μέσης και υψηλής 
τάσης, δίκτυα και υποσταθμοί χαμηλής, μέσης και υψηλής 
τάσης, διηλεκτρικά υλικά, εξοπλισμός υψηλής τάσης και 
μετρήσεις, ηλεκτρονικά ισχύος και εφαρμογές τους, πα¬ 
ραγωγή και διαχείριση ηλεκτρικής ενέργειας από Α.Π.Ε. 
και ηλεκτρικά κινητήρια συστήματα και μηχανές. 

β) Ηλιακών Ενεργειακών Συστημάτων. Συγκεκριμένα, 
φωτοβολταϊκά ενεργειακά συστήματα (διασυνδεδεμένα 
και αυτόνομα συστήματα), ηλιακά ενεργειακά συστή¬ 
ματα θέρμανσης, ενσωμάτωση ηλιακών ενεργειακών 
συστημάτων σε κτίρια. 

γ) Σύγχρονων Συστημάτων Φωτισμού. Συγκεκριμένα, 
τεχνολογίες φωτεινών πηγών, ηλεκτρονικά συστήματα 
οδήγησης λαμπτήρων, βελτιστοποίηση της λειτουργίας 
φωτοτεχνικών συστημάτων - κτίρια και φωτοτεχνικές 
μελέτες. 

Ο τίτλος του Εργαστηρίου στην Αγγλική είναι: 
«ίδόοΓΒΐοΓγ οί Επθγ9Υ βποΙ ΡΓιοΐονοΙΐδίσ 5γ5ΐθΐτΐ5», με 
συντομογραφία «ΕΕΡ5». 

Άρθρο 2 

Σκοπός 

Το Εργαστήριο έχει ως σκοπό: 

1) Την υποστήριξη των εκπαιδευτικών αναγκών του 
Τμήματος Ηλεκτρολόγων Μηχανικών, άλλωνΤμημάτων 
της Σχολής ή άλλων Σχολών σε θέματα σχετικά με το 
γνωστικό αντικείμενο του Εργαστηρίου, όπως ορίζεται 
στο άρθρο 1 του παρόντος εγγράφου, αλλά και με την 
ευρύτερη περιοχή γνωστικών αντικειμένων του Τομέα 
Β του Τμήματος Ηλεκτρολόγων Μηχανικών. 

2) Τη διεξαγωγή και την ανάπτυξη ερευνητικών και 
συναφών δραστηριοτήτων στο οριζόμενο ως άνω γνω¬ 
στικό πεδίο σύμφωνα με τις γενικές αρχές και κανονι- 
σμούςτης Επιτροπής Διαχείρισης Ειδικού Λογαριασμού 
Κονδυλίων Έρευνας (ΕΛΚΕ) του ΤΕΙ Κρήτης, όπως αυτά 
καθορίζονται από τη Σύγκλητο. 

3) Την ανάπτυξη προγραμμάτων διδασκαλίας και 
έρευνας για μεταπτυχιακούς φοιτητές στο πλαίσιο των 
γνωστικών πεδίων του Εργαστηρίου. 

4) Την οργάνωση σεμιναρίων, συμποσίων, συνεδρίων, 
διαλέξεων καθώς και την προετοιμασία δημοσιεύσεων 
και εκδόσεων. 

5) Την κάθε μορφής ακαδημαϊκή συνεργασία με όλα 
τα κέντρα ερευνών και ακαδημαϊκά ιδρύματα ελληνικά 
και αλλοδαπά. 

6) Τη συνεργασία με σχετικές δημόσιες υπηρεσίες, 
δήμους, κοινότητες και άλλους κοινωνικούς και επιστη¬ 
μονικούς φορείς και τη συμβολή του Εργαστηρίου στη 
μελέτη προβλημάτων και ανάπτυξης της χώρας. 

7) Την παροχή υπηρεσιών κατά τα προβλεπόμενα από 
τον Οδηγό Χρηματοδότησης και Διαχείρισης του ΕΛΚΕ 
τουΤΕΙ Κρήτης και την κείμενη νομοθεσία. 

Άρθρο 3 

Διοίκηση-Προσωπικό 

Στο Εργαστήριο Ενεργειακών και Φωτοβολταϊκών Συ- 
στημάτωντουΤομέα ΒτουΤμήματος Ηλεκτρολόγων Μη¬ 
χανικών εντάσσονται μέλη του Διδακτικού Ερευνητικού 
Προσωπικού (ΔΕΠ) του ίδιου Τμήματος, των οποίων το 
γνωστικό αντικείμενο εμπίπτει στα διδακτικά και ερευνη¬ 
τικά αντικείμενα του Εργαστηρίου. Επίσης, στελεχώνεται 
από μέλη του ΕιδικούΤεχνικού Εργαστηριακού Προσω¬ 
πικού (ΕΤΕΠ), μέλη του Εργαστηριακού Διδακτικού Προ¬ 
σωπικού (ΕΔΙΠ), μέλη του λοιπού επιστημονικού προσω¬ 
πικού και του διοικητικού προσωπικού και ερευνητές 
με συμβάσεις έργου ή εργασίας ορισμένου χρόνου. Η 
ένταξη του προσωπικού στο Εργαστήριο γίνεται κατόπιν 
αιτήσεώς του με τη διαδικασία που ο νόμος ορίζει. 

Το Εργαστήριο διευθύνεται από τον Διευθυντή, μέλος 
ΔΕΠτουΤομέα Β (Τομέας Β Μαθημάτων Ειδικότητας του 
Τμήματος Ηλεκτρολόγων Μηχανικών), ο οποίος πρέ¬ 
πει να είναι επιστήμονας αναγνωρισμένου κύρους και 
εμπειρίας σε αντικείμενα σχετικά με τη δραστηριότητα 
του Εργαστηρίου και ο οποίος εκλέγεται σύμφωνα με 
την κείμενη νομοθεσία. 

Άρθρο 4 

Αρμοδιότητες Διευθυντή 

Ο Διευθυντής ασκεί τις αρμοδιότητες που προβλέ- 
πονται από την εκάστοτε ισχύουσα νομοθεσία και ει¬ 
δικότερα: 

1. Συντονίζει το διδακτικό και ερευνητικό έργο του 
Εργαστηρίου σε προπτυχιακό και μεταπτυχιακό επίπεδο. 

2. Καταρτίζει το ετήσιο πρόγραμμα λειτουργίας του 
Εργαστηρίου. 

3. Εισηγείται στη Συνέλευση του Τμήματος την έγκριση 
του ετήσιου προγράμματος λειτουργίας του Εργαστηρίου. 

4. Εισηγείται στη Συνέλευση του Τμήματος τους Υπό¬ 
λογους αναλωσίμων υλικών, του εξοπλισμού και των 
χώρων εργασίας. 

5. Εισηγείται στη Γενική Συνέλευση του Τομέα Β για 
την προμήθεια του απαραίτητου εξοπλισμού του Ερ¬ 
γαστηρίου. 

6. Μεριμνά για την τήρηση του κανονισμού και του 
προγράμματος λειτουργίας του Εργαστηρίου. 

7. Μεριμνά για τη στελέχωση του Εργαστηρίου με το 
αναγκαίο κατάλληλο προσωπικό. 

8. Μεριμνά για την οικονομική διαχείριση των εσόδων 
του Εργαστηρίου. 

9. Μεριμνά για την κατανομή των χώρων του Εργα¬ 
στηρίου. 


10. Μεριμνά για τη σύνταξη, την παρακολούθηση, 
το συντονισμό και την εκπλήρωση του προγράμματος 
λειτουργίας και δραστηριοτήτων του Εργαστηρίου στο 
πλαίσιο της αποστολής του. 

11. Υπογράφει κάθε εξερχόμενο έγγραφο. 

Άρθρο 5 

Εγκαταστάσεις - Αειτουργία 

1) Το Εργαστήριο στεγάζεται στο κτίριο Κ29, στο νοτι¬ 
οδυτικό τμήμα του ΤΕΙ Κρήτης, και στο Κτίριο ΚΙ 3, στις 
κεντρικές εγκαταστάσεις του ΤΕΙ Κρήτης στο Ηράκλειο. 
Στους χώρους εγκατάστασης τοποθετείται πινακίδα με 
τον τίτλο του Εργαστηρίου. 

2) Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον Κανονισμό του ΤΕΙ Κρήτης. Ο 
Διευθυντής μπορεί να καθορίζει επιπλέον ώρες λειτουρ¬ 
γίας του Εργαστηρίου. 

3) Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο στα πλαίσια 
ερευνητικού προγράμματος ή άλλου έργου που έχει 
αποφασισθεί. 

4) Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο προσωπικό του ή σε συνεργα- 
ζόμενους ερευνητές. Κινητά όργανα και σκεύη, τα οποία 
παραδίδονται για τη διεξαγωγή εργασιών, επιστρέφονται 
μετά τη χρησιμοποίησή τους στην κατάσταση που είχαν 
παραδοθεί. 

5) Χρήση των εγκαταστάσεων του εργαστηρίου μπο¬ 
ρεί να γίνεται από προπτυχιακούς και μεταπτυχιακούς 
φοιτητές, ερευνητές με συμβάσεις έργου ή εργασίας 
ορισμένου χρόνου, μέλη ΔΕΠ, ΕΤΕΠ, ΕΔΙΠ, ΙΔΑΧ του ΤΕΙ 
Κρήτης ή άλλων Ιδρυμάτων Τριτοβάθμιας Εκπαίδευσης. 

Άρθρο 6 

Πόροι-Έσοδα 

Οι οικονομικοί πόροι-έσοδα του Εργαστηρίου Ενερ¬ 
γειακών και Φωτοβολταϊκών Συστημάτων του Τομέα Β 
τουΤμήματος Ηλεκτρολόγων ΜηχανικώνΤΕτηςΣχολής 
Τεχνολογικών Εφαρμογών του ΤΕΙ Κρήτης προέρχονται 
από: 

α) Την εκτέλεση ερευνητικών προγραμμάτων. 

β) Τη διάθεση ερευνητικών και εν γένει επιστημονικών 
προϊόντων. 

γ) Την παροχή υπηρεσιών σύμφωνα με την κείμενη 
νομοθεσία. 

δ) Π ιστώσεις που χορηγούνται από το ΤΕΙ Κρήτης. 

ε) Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά 
ή αλλοδαπά φυσικά και νομικά πρόσωπα, διεθνείς ορ¬ 
γανισμούς, δημόσιους ή ιδιωτικούς φορείς/επιχειρήσεις 
προς το ΤΕΙ Κρήτης για τους σκοπούς του Εργαστηρίου. 

Άρθρο 7 

Τηρούμενα Βιβλία και αρχεία 

Για τις ανάγκεςτου Εργαστηρίου Ενεργειακών και Φω- 
τοβολταϊκών Συστημάτων του Τομέα Β του Τμήματος 
Ηλεκτρολόγων Μηχανικών ΤΕτηςΣχολής Τεχνολογικών 
Εφαρμογών τηρούνται αρχεία σε έντυπη ή/και ηλεκτρο¬ 
νική μορφή, που αφορούν στις δραστηριότητες και στις 

παρεχόμενες υπηρεσίεςτου Εργαστηρίου.Τα βιβλία και 
τα αρχεία αυτά είναι: 

- Βιβλίο περιουσιακών στοιχείων του Εργαστηρίου. 

- Κατάλογος επιστημονικών βιβλίων, περιοδικών και 
οργάνων. 

- Αρχείο ερευνητικών προγραμμάτων. 

- Φάκελος οικονομικών στοιχείων για κάθε έτος. 

- Αρχείο εκπαιδευτικής δραστηριότητας. 

- Αρχείο τεχνικών εκθέσεων. 

- Αρχείο προσωπικού. 

Με απόφαση του Διευθυντή του Εργαστηρίου είναι 
δυνατό να ορίζεται αναγκαία η τήρηση και άλλων βιβλί¬ 
ων ή αρχείων, απαραίτητων για την εύρυθμη λειτουργία 
του Εργαστηρίου. 

Άρθρο 8 
Έναρξη ισχύος 

Η ισχύς της παρούσης αρχίζει απάτη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Οκτωβρίου 2018 
Ο Πρύτανης 
ΝΙΚΟΛΑΟΣ ΚΑΤΣΑΡΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 482/27222/26-09-2018 απόφαση Δημάρχου Σπά- 
των - Αρτέμιδος που δημοσιεύθηκε στο ΦΕΚ 4910/Β'/ 
02-11-2018 στη σελίδα 59014 στην Β'στήλη, στους 46-47 
στίχους έκτων άνω διορθώνονται 
το εσφαλμένο «Καθιέρωση υπερωριακής απασχόλη¬ 
σης υπαλλήλων του Δήμου Σπάτων - Αρτέμιδος» 
στο ορθό «Καθιέρωση αποζημίωσης για εργασία προς 
συμπλήρωση του υποχρεωτικού ωραρίου». 

(Από το Δήμο Σπάτων - Αρτέμιδος) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























